ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
22 มิ.ย. 2559

สรุปตลาดภาคเช้า
ตลาดภาคเช้าปรับตัวลดลง 0.44 จุด ขณะที่ตลาดรอบบ้านปรับตัวเพิ่มขึ้นรับการเก็งว่าอังกฤษจะยังอยู่ใน EU โดยกลุ่มที่ปรับลดลงเด่นกว่ากลุ่มอื่นคือกลุ่มเกษตร -0.70% โดยภาพรวมการเคลื่อนไหวของทุกกลุ่มยังทรงตัว ปริมาณการซื้อขายหนาแน่นที่ระดับ 2.1 หมื่นล้านบาท
 
แนวโน้ม ภาคบ่าย
คาดดัชนีจะแกว่งตัวกรอบแคบ เพื่อรอความชัดเจนของ Brexit เรามองว่าหุ้นที่ปรับตัวเพิ่มขึ้นยังเป็นโอกาสในการขายทำกำไร เพื่อลดน้ำหนักพอร์ต และถือเงินสดมากขึ้น และสำหรับการลงทุนเราชื่นชอบกลุ่มที่อิงกับเศรษฐกิจภายในประเทศมากกว่ากลุ่มที่อิงกับตลาดต่างประเทศ เช่น กลุ่มพาณิชย์ และ รับเหมาก่อสร้าง
 
วิเคราะห์ทางเทคนิค
SALEE
ราคาปิด 1.14 บาท
แนวรับ 1.12 บาท  แนวต้าน 1.34 บาท
แนว cut หากราคาหุ้นมีโอกาสหลุด 1.08 บาท
กราฟ SALEE(week)  มีโครงสร้างโค้งตัวแบบกระทะหงายใบใหญ่  ขณะที่สัปดาห์ล่าสุดตัดผ่านแนวต้านสำคัญในรอบ 4 เดือนที่ 1.05 บาทขึ้นไปได้แล้ว  โดย RSI ไต่ระดับ zig zag เป็นขั้นบันได ยกฐานสูงขึ้น ยืนยันการเกิดสัญญาณเดินหน้าในระยะกลางต่อไป  แนะนำซื้อสะสม
 
เด็กแนว
EASON  หลังจากที่ร้อนแรงยกแรกผ่านไปแล้ว จบด้วยการออกวอแรนท์มาเป็นสินน้ำใจให้แก่นักลงทุน   จากนั้นราคาหุ้นก็เริ่มปรับฐาน แต่อย่างว่าหุ้นเขามีอะไรดีก็ทำให้ราคาหุ้นไม่ได้ลงลึกอะไรนักหนา ยังคงสู้มือต่อเนื่อง  คาดว่าเป็นเพราะความแข็งแกร่งของผลประกอบการซึ่งเริ่มเห็นชัดใน Q1 กำไรเติบโต 76%  แต่ใน Q2 นี้คงไม่เพียงโตเบาๆ แน่ เพราะว่ายอดขายในต่างประเทศยังคงเข้ามาอย่างต่อเนื่อง 
อีกทั้งสีพ่นรถมอไซด์ก็เติบโตเร็วกว่าคาด ทำให้ประเมินว่ากำไรจะมากกว่าไตรมาสแรกเกือบเท่าตัว และเปรียบเทียบกับ Q2 ปีก่อนควรจะโตได้ระดับ 250%  ส่วนครึ่งปีหลังจับตายอดรายได้จากออเดอร์หมึกและสี รวมทั้งงานพิมพ์เข้ามาทะลักแค่นั้นยังไม่พอบริษัทร่วมทุนชือ APCONซึ่งรับงานสร้างโรงไฟฟ้าให้แก่ภาครัฐมีแววได้งานก่อสร้างโรงไฟฟ้าล็อตใหญ่เช่นกัน จะทำให้โครงสร้างรายได้ของบริษัทเปลี่ยนจากหน้ามือเป็นหลังมือแทนเลยขอบอกนีแหละเป็นสาเหตุที่ว่าทำไมราคาหุ้นส่งสัญญาณม้วนเด้งกลับอีกรอบใหญ่ๆ
ประเมินเบื้องต้นกำไรทั้งปีควรแต่ 120-150 ล้านบาท  หรือมี EPS ราว ๆ 0.45-0.47  บาท หากให้ค่า PE ที่ 15 เท่าจะได้เป้าน่าตกใจที่ 7 บาท หุ้นทรงนี้ไม่เชื่ออย่าลบหลู่